ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660025925

ขอเสนอความคิดเห็นกรณีให้มีการติดตั้งกล้องวงจรปิด (CCTV) เพิ่ม บริเวณ BTS สถานีวุฒากาศ ฝั่งถนนกัลปพฤกษ์ (จากการตรวจสอบพบว่าเป็น แขวงตลาดพลู เขตธนบุรี กรุงเทพมหานคร) จุดสังเกตบริเวณใต้สะพานกลับรถ ทดน้ำคลองตาม่วง เนื่องจากประชาชนแจ้งว่า เมื่อวานนี้ (วันที่ 25 มิถุนายน 2566) ผู้ร้องได้นำรถจักรยานยนต์ไปจอดในบริเวณใต้สะพานกลับรถ ทดน้ำคลองตาม่วง แล้วพบว่ารถของตนเองถูกงัดแงะ แต่โจรไม่สามารถขโมยรถฯไปได้ ส่งผลให้ได้รับความเสียหาย ซึ่งจากการตรวจสอบกล้องวงจรปิด พบว่าไม่สามารถเห็นภาพคนร้ายหรือเหตุการณ์ได้ เนื่องจากกล้องวงจรปิด (CCTV) ทั้งหมดที่มีในบริเวณนั้นส่องไม่ถึง ซึ่งประชาชนเห็นว่าในบริเวณนี้เป็นมุมอับ มีลักษณะมืด ใต้สะพานมีคนเร่ร่อนคนจรจัดอาศัยอยู่ เห็นควรว่าให้มีการติดตั้งกล้องวงจรปิด (CCTV) เพิ่มขึ้น เพื่อคอยดูลาดเลาเผื่อมีเหตุฉุกเฉิน ประกอบกับเห็นว่าผู้คนที่ลงจากสถานีวุฒากาศส่วนมากก็จะเป็นผู้หญิง จะได้เป็นการป้องกันเรื่องอื่นๆได้อีกด้วย เบื้องต้นเคยมีการแจ้งเรื่องไว้ที่ สำนักงานเขตจอมทอง 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata